 Tyson intii uu xabsiga ka soo baxay waxa uu bilaabay nolol aad u deggen oo uu qoyskiisa iyo dadka kale ee Muslimiinta ah farxad kula qaato, sannadkii 2005 ayaana uu ku dhawaaqay in uu ka nastay ciyaarihii feedhtanka, kadib markii uu ka adkaan kari waayey Kevin McBride, ereyadii caanka ahaa ee uu ciyaarta ku sagootiyeyna waxaa ka mid ahaa, Waa ay iga dhammaatay geesinimadii wadnaha ee aan intaas ka badan ku sii dagaalami kari lahaa Tyson waxaa uu illaa hadda yahay, feedhyahankii abid ugu dada yaraa ee ku guulaysta feedhka miisaanka culus, isaga oo ahaa 20 jir, 19 kii ciyaarood ee ugu horreeyey ku guulaystay, weliba 12 ka mid ah feedhkii koowaadba dhulka dhigay ninkii ka soo horjeeday. 